Ámōs mwomo, ńdɔ̄ Mósɛs a ngálóē Áron, bɔ́n bóé ai bənyiá bodo mvíe yā Ísraɛ̂l, 2nyé ai Áron nâ: “Nɔŋɔ́ étɔŋ ńnóm nyag ású mə̄túnuŋa mə́ ńsə́m, ai ǹnóm ńtómbá ású mə́túnuŋǎ yā bádigi, bísə bíbɛ̄ təge ai atɔ́n, ó kə ai byá ósū Ńtondôbə. 3Eyɔ̌ŋ te wǎyi dzó ai bɔ́n bə́ Ísraɛ̂l nâ: "nɔŋán ǹnóm ekə́lá ású mə́túnuŋa mə́ ńsə́m etɔ̌ŋ nyag ai etɔŋ ńtómbá ókala ḿbú ḿbɔ̄g, bí tɔ̄á təge ai atɔ́n ású mə̄túnuŋǎ yā bádígi, 4ǹnóm nyag ai elɔm zɔg ású mə́túnuŋa mə́ élad, á báyi tsíg ású Ǹtondôbə, ai mə́túnuŋa mə́ nə́ ḿbúndán ai m̀bɔ́n, amú aná, Ǹtondôbə a yi yénē ábə́ mínā."” 5Ńdɔ̄ bə́ ngákə ai é byə́m Mósɛs a ngábéndē ásū ébə̌m bíkóán, ńdɔ ekóán áyɔŋ ásə̄ é ngásúbu babi, é ńtə̄lə̄ ósū Ńtondôbə. 6Mósɛs nyé nâ: “Émɔ̄ má, é mam Ǹtondôbə a ngábéndē mínā nə́ mǐ bɔ, ḿból yə̄ nâ dúmá díé lə́ yénē ábə̄ mínā.” 7Ńdɔ̄ hḿ Mósɛs a ngádzó ai Áron nâ: "Súbúgu babi ai alatâr, ó və mətúnuŋa mə́ ńsə́m móé ai émá bádígi, ó bɔ esíngi miǹsə́m ású dóe ai ású ndâ bod dzóe. O túni mətúnuŋa mə́ áyɔŋ, ó bɔ̌ fə esíngi miǹsə́m ású ńnam anə́ ḿból Ńtondôbə a ngábénde." 8Ńdɔ̄ hḿ Áron a ngásúbu babi ai alatâr, a tsígí étɔ̌ŋ nyǎg yā mə̄túnuŋa mə́ ńsə́m ású míńsə́m míé nyə́mēn. 9Ńdɔ̄ bɔ́n bə́ Áron bə́ ngálə́dē nyé məkǐ, ńdɔ a ngádu onyǔ á mə̄kǐ étēde ǎ ngafudǐ fə̄ mɔ́ á məvɛl mə́ alatâr, ńdɔ̄ fə a ngásoe məkǐ á tín alatâr. 10Avɔ́ŋ ai mim̀bǎŋ mí ótám ai ndalaga esə́g yǎ mə̄túnuŋa mə́ ńsə́m, ḿbya a ngádígi âlatar á yób, anə́ ḿból Ńtondôbə a ngábéndē Mósɛs. 11Miǹson ai ekod ḿbya a ngádígi á ndóan á mīńkán á yād. 12Ńdɔ a ngáwé étsígā mə́túnuŋǎ yā bádígi, ńdɔ̄ bɔ́n bə́ Áron bə́ ngávə́ nyé məkǐ yā étēde; ǎ ngakə a soe mɔ́ ḿbomoná ai alatâr ásə.